COM7 ลบ 3 วันติด! ร่วงต่อเกือบ 4% โบรกฯ ชี้เป็นโอกาสซื้อเก็งกำไร เคาะเป้า 20.2 บ.
COM7 ลบ 3 วันติด! ร่วงต่อเกือบ 4% โบรกฯ ชี้เป็นโอกาสซื้อเก็งกำไร เคาะเป้า 20.2 บ. ล่าสุด ณ เวลา 10.43 น. อยู่ที่ 17.60 บาท ลบ 0.70 บาท หรือ 3.83% สูงสุดที่ 18.30 บาท ต่ำสุดที่ 17.50 บาท ด้วยมูลค่าซื้อขาย 120.82 ล้านบาท
9 มี.ค. 2561

ผู้สื่อข่าวรายงานว่า ราคาหุ้น บริษัท คอมเซเว่น จำกัด (มหาชน) หรือ COM7 ล่าสุด ณ เวลา 10.43 น. อยู่ที่ 17.60 บาท ลบ 0.70 บาท หรือ 3.83% สูงสุดที่ 18.30 บาท ต่ำสุดที่ 17.50 บาท ด้วยมูลค่าซื้อขาย 120.82 ล้านบาท

โดยราคาหุ้น ORI ปรับตัวลง 3 วันติด นับตั้งแต่ราคาหุ้นอยู่ที่ระดับ 18.70 บาท เมื่อวันที่ 6 มี.ค.61
อย่างไรก็ตาม บล.เคจีไอ (ประเทศไทย) ระบุในบทวิเคราะห์ว่า ให้ราคาเป้าหมายา COM7 ที่ 20.2 บาท ประเมินราคาหุ้นพักฐานที่แนวรับหลังปรับขึ้นแรงตามคาดแล้ว เป็นโอกาสซื้อเก็งกำไร ประเมินแนวรับ 18.3 บาท / แนวต้าน 20 บาท (Trailing stop 17.5 บาท)
รวมถึงประเมินความชัดเจนเรื่องการเลือกตั้ง (สนช ผ่านร่างกฏหมายฯ และคาดกรอบการเลือกตั้งไม่เกิน ก.พ.2562) จะทำให้ Sentiment เศรษฐกิจและการบริโภคในประเทศเป็นบวกต่อเนื่องได้
ขณะเดียวกันได้ประเมินดีมานด์ สินค้าไอที ยังเติบโตรองรับยุคดิจิตอล และผู้ประกอบการหลักทยอยออกสินค้ารุ่นใหม่ๆ เช่น Samsung S9, และ iPhone เตรียมเปิดตัว iPhone SE2 เป็นต้น โดย Consensus ยังคาดกำไรปีนี้โต 22.2% เทียบช่วงเดียวกันจากปีก่อน